CELEX: 62006TA0010
Language: hu
Date: 2007-12-11 00:00:00
Title: T-10/06. sz. ügy: Az Elsőfokú Bíróság 2007. december 11-i ítélete – Portela & Companhia kontra OHIM – Torrens Cuadrado és Gilbert Sanz (Bial) ( Közösségi védjegy – Felszólalási eljárás – A Bial közösségi ábrás védjegy bejelentése – A BIAL korábbi nemzeti szóvédjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja – A korábbi védjegye fennállásának bizonyítása – Korábbi védjegyek párhuzamos fennállása – A jogvita tárgyát módosító jogalap – Első ízben az Elsőfokú Bíróság előtt bemutatott bizonyítékok – A felszólalási osztály előtt felmerült költségek )

26.1.2008   
            
            
               HU
            
            
               Az Európai Unió Hivatalos Lapja
            
            
               C 22/43
            
         Az Elsőfokú Bíróság 2007. december 11-i ítélete – Portela & Companhia kontra OHIM – Torrens Cuadrado és Gilbert Sanz (Bial)
   (T-10/06. sz. ügy) (1)
   
   („Közösségi védjegy - Felszólalási eljárás - A Bial közösségi ábrás védjegy bejelentése - A BIAL korábbi nemzeti szóvédjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja - A korábbi védjegye fennállásának bizonyítása - Korábbi védjegyek párhuzamos fennállása - A jogvita tárgyát módosító jogalap - Első ízben az Elsőfokú Bíróság előtt bemutatott bizonyítékok - A felszólalási osztály előtt felmerült költségek’)
   (2008/C 22/79)
   Az eljárás nyelve: portugál
   Felek
   
      Felperes: Portela & Companhia, SA (S. Mamede do Coronado, Portugália) (képviselő: J. Conceição Pimenta ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) képviselő: J. Novais Gonçalves meghatalmazott)
   
      A többi fél a fellebbezési tanács előtti eljárásban, beavatkozók az Elsőfokú Bíróság előtt: Juan Torrens Cuadrado és Josep Gilbert Sanz (Gava, Spanyolország)
   Az ügy tárgya
   Az OHIM első fellebbezési tanácsának az egyrészt Juan Torrens Cuadrado és Josep Gilbert Sanz másrészt a Portela & Companhia, SA közötti felszólalási eljárásban az R 897/2004-1. sz. ügyben 2005. szeptember 14-én hozott határozata ellen benyújtott hatályon kívül helyezés iránti kereset.
   Az ítélet rendelkező része
   
               1)
            
            
               Az Elsőfokú Bíróság a Belső Piaci Harmonizációs Hivatal (védjegyek és formatervezési minták) első fellebbezési tanácsának az R 897/2004-1. sz. ügyben 2005. szeptember 14-én hozott határozatát hatályon kívül helyezi, amennyiben az a felperest kötelezi a Torrens Cuadrado és Gilbert Sanz részéről a felszólalási eljárásban felmerült költségek címén 600 euró viselésére.
            
         
               2)
            
            
               Az Elsőfokú Bíróság a keresetet ezt meghaladóan elutasítja.
            
         
               3)
            
            
               A Portela & Companhia, SA a saját költségein kívül maga viseli az OHIM részéről felmerült költségek felét.
            
         
      (1)  HL C 60., 2006.3.11.